Συντεταγμένες: 48°51′23.25215″N 2°18′47.65882″E﻿ / ﻿48.8564589306°N 2.3132385611°E﻿ / 48.8564589306; 2.3132385611

Το **Μουσείο ανάγλυφων σχεδιαγραμμάτων** (Γαλλικά: Musée des Plans-reliefs) είναι στρατιωτικό μουσείο και στεγάζεται στο Μέγαρο των Απομάχων στο 7ο διαμέρισμα του Παρισιού.Παρουσιάζει μια συλλογή, μοναδική στον κόσμο, σχεδίων-ανάγλυφων οχυρώσεων που χρονολογούνται, ως επί το πλείστον, από τον 17ο έως τον 19ο αιώνα.

Συγκαταλέγεται ανάμεσα στα Εθνικά μουσεία της Γαλλίας.

Παρουσίαση
----------

Ανάγλυφο σχεδιάγραμμα της Γκρενόμπλ, 1839-1848
Η κατασκευή μοντέλων χρονολογείται από το 1668 όταν ο μαρκήσιος ντε Λουβουά, υπουργός πολέμου του Λουδοβίκου ΙΔ', ξεκίνησε μια συλλογή τρισδιάστατων μοντέλων οχυρωμένων πόλεων για στρατιωτικούς σκοπούς, γνωστά ως «ανάγλυφα σχεδιαγράμματα». Τα μοντέλα έδιναν ιδιαίτερη προσοχή στις οχυρώσεις της πόλης και τα τοπογραφικά χαρακτηριστικά, όπως λόφοι και λιμάνια. Το 1700 ο Λουδοβίκος ΙΔ' εγκατέστησε τη συλλογή στο παλάτι του Λούβρου. Αρχικά τα μοντέλα κατασκευάζονταν επί τόπου, από στρατιωτικούς μηχανικούς, αλλά το 1743 ιδρύθηκαν δύο κεντρικά εργαστήρια για την κατασκευή τους στη Μπετύν και στη Λιλ. Ένας μεγάλος αριθμός μοντέλων δημιουργήθηκαν κατά τη διάρκεια και μετά τον πόλεμο της αυστριακής διαδοχής (1741-1748) για να παρουσιάσουν τοποθεσίες από τα νεοαποκτηθέντα εδάφη. Η συλλογή ενημερώθηκε το 1754, αλλά έπεσε σε κάποια αχρησία. Τα τελευταία μοντέλα που κατασκευάστηκαν κατά το Παλαιό καθεστώς ήταν αυτά του Σαιντ-Ομέρ (1758) και του οχυρού κάστρου του Αγίου Φιλίππου στη Μινόρκα (1759).

Το 1774 η συλλογή σχεδόν καταστράφηκε όταν η αίθουσα του Λούβρου όπου βρίσκονταν αφιερώθηκε σε πίνακες ζωγραφικής, αλλά το 1777 μεταφέρθηκε στο Μέγαρο των Απομάχων όπου παραμένει μέχρι σήμερα. Κατά τη διακυβέρνηση του Ναπολέοντα, δημιουργήθηκε ένα νέο σύνολο μοντέλων, που παρουσιάζουν το Λουξεμβούργο (1802), τη Λα Σπέτσια (1811), τη Βρέστη (1811) και το Χερβούργο (1811-1813). Το 1814, 17 μοντέλα κυρίως γερμανικών πόλεων μεταφέρθηκαν στο Βερολίνο. Μερικά αντικαταστάθηκαν και η παραγωγή τους συνεχίστηκε μέχρι περίπου το 1870, όταν σταμάτησε, με την εξαφάνιση των οχυρώσεων των πόλεων. Η συλλογή ανακηρύχθηκε ιστορικό μνημείο το 1927 και το μουσείο ιδρύθηκε το 1943.

Συνολικά, δημιουργήθηκαν περίπου 260 σχέδια-ανάγλυφα μεταξύ 1668 και 1870, που αντιπροσωπεύουν περίπου 150 οχυρωμένους χώρους. Σήμερα, διατηρούνται 112 μοντέλα σ' αυτό το μουσείο, από τα οποία 15 φυλάσσονται στο Μουσείο Καλών Τεχνών της Λιλ. Προς το παρόν, το μουσείο εκθέτει 28 σχέδια-ανάγλυφα οχυρώσεων κατά μήκος των ακτών της Μάγχης, των ακτών του Ατλαντικού και της Μεσογείου καθώς και οχυρώσεις στα Πυρηναία. Περιλαμβάνει επίσης παρουσιάσεις για την κατασκευή και τη χρήση των σχεδίων-αναγλύφων.

Το μουσείο είναι ανοιχτό καθημερινά εκτός από την πρώτη Δευτέρα κάθε μήνα, χρεώνεται τέλος εισόδου.

* Ανάγλυφα σχεδιαγράμματα οχυρών θέσων
* Το κάστρο του Ιφ, 1681Το κάστρο του Ιφ, 1681
* Χερβούργο, 1813-1819Χερβούργο, 1813-1819
* Μπεζανσόν, 1722Μπεζανσόν, 1722
* Μπριανσόν, 1736Μπριανσόν, 1736

Εξωτερικοί σύνδεσμοι
--------------------

* Η ιστοσελίδα του μουσείου Ανάγλυφων σχεδιαγραμμάτων (επιλογή γλώσσας)

Παραπομπές
----------

1. ↑ . «parisinfo.com/paris-museum-monument/71156/Musee-des-Plans-reliefs-Hotel-national-des-Invalides».
2. ↑ . «musee-armee.fr/votre-visite/les-espaces-du-musee/musee-des-plans-reliefs.html».
3. ↑ . «cultureauquai.com/Exposants/musee-des-plans-reliefs/». Αρχειοθετήθηκε από το πρωτότυπο στις 17 Ιανουαρίου 2021.
4. ↑ . «plans-reliefs.monuments-nationaux.fr/». Αρχειοθετήθηκε από το πρωτότυπο στις 6 Δεκεμβρίου 2020.
5. ↑ . «museedesplansreliefs.culture.fr/collections/maquettes/accueil».
6. ↑ . «editions-du-patrimoine.fr/Librairie/Regards/Le-musee-des-Plans-Reliefs/prix».

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 150853234
* LCCN: n82134820
* ISNI: 0000 0001 1942 2375
* SUDOC: 026547422

 |

 |